अरुण विजय

अरुण विजय (जन्म 19 नवम्बर 1977), जिन्हें पहले अरुण कुमार के नाम से जाना जाता था, एक भारतीय अभिनेता हैं जो मुख्यतः तमिल सिनेमा में काम करते हैं। उन्होंने तेलुगु, कन्नड़ और हिंदी के कुछ फिल्मों में अभिनय किया हैं।। 
उनका बचपन का नाम अरुण कुमार था और ये अनुभवी अभिनेता विजयकुमार के इकलौते पुत्र थे। उन्होंने सुंदर सी द्वारा निर्देशित फिल्म मुराई मपिल्लई (1995) से अभिनय की शुरुआत की।
आरंभिक जीवन
अरुण विजय का जन्म अभिनेता विजयकुमार और उनकी पहली पत्नी मुथुकन्नु के इकलौते बेटे के रूप में हुआ। उन्होंने डॉन बॉस्को मैट्रिकुलेशन हायर सेकेंडरी स्कूल, एग्मोर में पढ़ाई की। अपनी स्कूली शिक्षा पूरी करने के बाद, उन्होंने उच्च शिक्षा के लिए लोयोला कॉलेज में दाखिला लिया।
करियर
विजय को बचपन से ही अभिनय का शौक था। फिल्म शूटिंग के दौरान अपने पिता को देखकर उनमें भी अभिनय के प्रति गहरी रुचि उत्पन्न हुई। जब विजय दसवीं कक्षा में थे तभी से उनको फिल्मों के प्रस्ताव मिलने लगे लेकिन उनके पिता चाहते थे कि वह फिल्मों में अभिनय करने से पहले अपनी स्कूली शिक्षा पूरी करें। जब वे 18 वर्ष के तब उन्होंने मुराई मापिल्लई में अभिनय करने के लिए हस्ताक्षर किया। इससे वह तमिल फिल्म उद्योग में नायक के रूप में पदार्पण करने वाले सबसे कम उम्र के अभिनेताओं में से एक के रूप में उभरे।
सन्दर्भ

बाहरी कड़ियाँ


श्रेणी: 1977 में जन्मे लोग
श्रेणी: जीवित लोग
श्रेणी: भारतीय अभिनेता
श्रेणी:भारतीय पुरुष फ़िल्म अभिनेता